## Obavijest o namjeri davanja koncesije na pomorskom dobru u svrhu izgradnje i korištenja luke posebne namjene - sportske luke - Bunarina na dijelu k.o. Pula

### NN 142/2011 (9.12.2011.), Obavijest o namjeri davanja koncesije na pomorskom dobru u svrhu izgradnje i korištenja luke posebne namjene - sportske luke - Bunarina na dijelu k.o. Pula

VLADA REPUBLIKE HRVATSKE

2863

Na temelju članka 18. stavaka 1. i 2. Zakona o koncesijama (»Narodne novine«, br. 125/2008), a u svezi s člankom 80. stavkom 4. točkom 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009) i člankom 2. stavkom 3. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008, 125/2010 i 102/2011), Vlada Republike Hrvatske je na sjednici održanoj 27. listopada 2011. godine donijela

OBAVIJEST

O NAMJERI DAVANJA KONCESIJE NA POMORSKOM DOBRU U SVRHU IZGRADNJE I KORIŠTENJA LUKE POSEBNE NAMJENE – SPORTSKE LUKE – BUNARINA, NA DIJELU k.o. PULA

I.

Koncesija se daje na pomorskom dobru u svrhu izgradnje i korištenja luke posebne namjene – sportske luke – Bunarina i obavljanja ugostiteljske djelatnosti, na dijelu k.o. Pula, u skladu s Prostornim planom Istarske županije (Službene novine Istarske županije, br. 2/2002, 1/2005, 4/2005 i 14/2005 – pročišćeni tekst, 10/2008 i 7/2010) i Detaljnim planom uređenja sportsko rekreacioni centar Bunarina (Službene novine Grada Pule, broj 1/2000).

II.

Područje pomorskog dobra koje se daje u koncesiju u svrhu izgradnje i korištenja luke posebne namjene – sportske luke – Bunarina i obavljanja ugostiteljske djelatnosti, na dijelu k.o. Pula, obuhvaća dio kopna pripadnosti česticama zemljišta zemljišnoknjižnih brojeva: 4860/1 (u dijelu), 4858/2 (za cijelo), 4858/3 (za cijelo), 4858/4 (za cijelo), 4858/5 (za cijelo), 4858/6 (za cijelo), 4858/7 (za cijelo), 4859/49 (za cijelo), 4861/2 (za cijelo), 4882/3 (za cijelo), 4886/1 (za cijelo), 4886/3 (za cijelo), 4887/3 (za cijelo), 4889/7 (za cijelo) i 6050 (za cijelo), na dijelu k.o. Pula i dio morskog akvatorija, a sve kao lučki bazen.

Kopneni i morski dio pomorskog dobra – lučkog područja koje se daje u koncesiju, obilježen je poligonom točaka izraženih u metrima u Gauss – Kruegerovoj projekciji kako slijedi:

kopneni prostor

|  |  |  |
| --- | --- | --- |
| TOČKA | Y | X |
| 9-1 | 5 408 493.10 | 4 966 798.04 |
| 9 | 5 408 480.21 | 4 966 809.28 |
| 13 | 5 408 470.64 | 4 966 798.68 |
| 14 | 5 408 466.86 | 4 966 794.86 |
| 15 | 5 408 447.79 | 4 966 775.63 |
| 16 | 5 408 443.24 | 4 966 771.04 |
| 17 | 5 408 426.97 | 4 966 758.28 |
| 18 | 5 408 431.32 | 4 966 752.29 |
| 19 | 5 408 431.50 | 4 966 751.36 |
| 20 | 5 408 431.10 | 4 966 750.67 |
| 21 | 5 408 425.97 | 4 966 746.35 |
| 22 | 5 408 423.67 | 4 966 744.33 |
| 23 | 5 408 413.61 | 4 966 738.72 |
| 24 | 5 408 406.76 | 4 966 731.69 |
| 25 | 5 408 406.55 | 4 966 731.86 |
| 26 | 5 408 393.02 | 4 966 718.21 |
| 27 | 5 408 385.55 | 4 966 712.29 |
| 28 | 5 408 378.45 | 4 966 702.39 |
| 29 | 5 408 365.28 | 4 966 700.09 |
| 30 | 5 408 356.22 | 4 966 698.37 |
| 31 | 5 408 356.52 | 4 966 696.71 |
| 32 | 5 408 338.51 | 4 966 693.62 |
| 33 | 5 408 344.64 | 4 966 658.80 |
| 34 | 5 408 346.33 | 4 966 654.25 |
| 35 | 5 408 346.88 | 4 966 650.18 |
| 36 | 5 408 350.23 | 4 966 649.19 |
| 37 | 5 408 395.20 | 4 966 644.16 |
| 38 | 5 408 404.37 | 4 966 639.25 |
| 39 | 5 408 409.65 | 4 966 632.61 |
| 40 | 5 408 444.63 | 4 966 613.04 |
| 41 | 5 408 470.10 | 4 966 594.75 |
| 42 | 5 408 581.44 | 4 966 533.78 |
| 43 | 5 408 586.18 | 4 966 541.99 |
| 44 | 5 408 588.21 | 4 966 545.50 |

morski akvatorij

|  |  |  |
| --- | --- | --- |
| TOČKA | Y | X |
| 9-1 | 5 408 493.10 | 4 966 798.04 |
| 10 | 5 408 654.26 | 4 966 657.44 |
| 44 | 5 408 588.21 | 4 966 545.50. |

III.

Površina pomorskog dobra – lučkog područja koje se daje u koncesiju ukupno iznosi 42.930 m², od čega je 10.210 m² kopneni prostor, a 32.720 m² morski akvatorij, a sve na način kako je prikazano na grafičkoj podlozi koja čini Prilog 1. ove Obavijesti i ne objavljuje se u »Narodnim novinama«.

IV.

Koncesija se daje na vremensko razdoblje od 20 (dvadeset) godina, računajući od dana sklapanja ugovora o koncesiji.

V.

Obvezni prilog ponudi sadrži:

1. dokaz o sposobnosti ponuditelja:

– izvadak iz registra udruga za djelatnosti vezane za korištenje luke posebne namjene – sportske luke,

– Statut udruge,

– račun prihoda i rashoda za prošlu godinu, sukladno posebnom propisu o računovodstvu neprofitnih organizacija (osim za novoosnovane udruge),

– podatke o bonitetu i solventnosti (BON 1 i BON 2, osim za novoosnovane udruge),

– izjavu da je ponuditelj ispunio sve obveze iz drugih koncesija ako ih ima ili ih je imao,

– izjavu o tome da li je ponuditelju do sada oduzimana koncesija sukladno članku 30. Zakona o pomorskom dobru i morskim lukama;

2. ponuđeni iznos stalnog i postotak promjenjivog dijela godišnje naknade za koncesiju, s tim da početni iznos, sukladno članku 16. točki B.4. Uredbe o postupku davanja koncesije na pomorskom dobru, iznosi:

– stalni dio po m2 zauzete površine 0,60 kuna,

– promjenjivi dio 20% od ukupnog iznosa svih ubranih godišnjih članarina,

– te 3% od godišnjeg prihoda ostvarenog obavljanjem ugostiteljske djelatnosti, prema Prilogu 1 Uredbe o postupku davanja koncesije na pomorskom dobru;

3. studiju gospodarske opravdanosti, koja sadrži:

– postojeće stanje lokacije za koju se traži koncesija,

– plan investicija detaljno razrađen za cjelokupno vrijeme trajanja koncesije,

– iznos planirane investicije u zaštitu okoliša,

– iznos planirane ukupne investicije,

– izvore financiranja investicija (vlastiti izvori, krediti),

– procjenu rentabilnosti projekta (prihodi – rashodi);

4. izjavu ponuditelja o tehničkoj i kadrovskoj opremljenosti i organizacijskim sposobnostima za ostvarenje koncesije, te spremnosti za financiranje potrebnih dokumenata prostornog uređenja, sukladno propisima kojima se uređuje gradnja i prostorno uređenje;

5. pismo namjere izdavatelja jamstva (banke) da će izdati jamstvo po dobivanju koncesije, koje jamstvo će biti bezuvjetno, »bez prigovora« i naplativo na prvi poziv o davanju jamstva ponuditelja za dobro izvršenje obveza glede investicija, prema planu investicija iz studije gospodarske opravdanosti ponuditelja, na iznos 7% planirane investicijske vrijednosti, s rokom važenja 6 (šest) mjeseci po završetku planiranog investicijskog ciklusa;

6. idejno rješenje prema Prostornom planu Istarske županije i Detaljnom planu uređenja sportsko rekreacioni centar Bunarina;

7. jamstvo za ozbiljnost ponude u vrijednosti od 2% od predviđene investicije u realizaciju projekta (bankovna garancija, bjanko mjenica ili zadužnica) u korist Ministarstva financija.

VI.

Odabir najpovoljnije ponude obavit će se prema sljedećim kriterijima i načinu bodovanja:

– ponuđena visina stalnog dijela koncesijske

naknade                                                                     25%

– ponuđena visina promjenjivog dijela koncesijske

naknade                                                                     25%

– ponuđeni iznos ukupnog investicijskog ulaganja

prema studiji gospodarske opravdanosti                     20%

– iznos investicije u zaštitu okoliša

(u okviru ukupnih investicija)                                      30%.

Formule i način izračuna:

a) Koeficijent stalnog dijela koncesijske naknade =
25% x ponuđeni iznos stalnog dijela koncesijske naknade
 najviši ponuđeni iznos stalnog dijela koncesijske naknade

b) Koeficijent promjenjivog dijela koncesijske naknade =
25% x ponuđeni iznos promjenjivog dijela koncesijske naknade
najviši ponuđeni iznos promjenjivog dijela koncesijske naknade

c) Koeficijent ukupne investicije =
20% x ponuđeni iznos ukupne investicije
       najviši ponuđeni iznos investicije

d) Koeficijent investicije u zaštitu okoliša =
30% x ponuđeni iznos investicije u zaštitu okoliša
najviši ponuđeni iznos investicije u zaštitu okoliša

VII.

Ponuda se dostavlja na adresu: Ministarstvo mora, prometa i infrastrukture, Uprava pomorskog prometa, pomorskog dobra i luka, Prisavlje 14, 10 000 Zagreb.

Ponuda se dostavlja u papirnatom obliku u zatvorenoj omotnici s nazivom i adresom davatelja koncesije, nazivom i adresom ponuditelja i s naznakom »Za javno prikupljanje ponuda za dodjelu koncesije na pomorskom dobru u svrhu izgradnje i korištenja luke posebne namjene – sportske luke – Bunarina, na dijelu k.o. Pula«, te s napomenom »ne otvarati«.

U obzir će se uzimati samo ponude koje su u roku 30 dana od dana objave ove Obavijesti u »Narodnim novinama« upućene preporučeno poštom ili ovlaštenim pružateljem poštanskih usluga, odnosno neposredno predane u pisarnicu Ministarstva mora, prometa i infrastrukture, Zagreb, Prisavlje 14.

Ponuda mora biti napisana na hrvatskom jeziku i latiničnom pismu.

Javno otvaranje ponuda obavit će se u prostorijama Ministarstva mora, prometa i infrastrukture, Zagreb, Prisavlje 14, četvrti dan po isteku roka za predaju ponuda s početkom u 14 sati (u slučaju da je navedeni dan neradni, otvaranje ponuda bit će prvi sljedeći radni dan).

VIII.

Protiv Odluke o davanju koncesije ne može se izjaviti žalba, ali se može u roku 30 dana od dana objave Odluke u »Narodnim novinama«, tužbom pokrenuti upravni spor pred Upravnim sudom Republike Hrvatske.

IX.

Postupak davanja koncesije započinje danom objave ove Obavijesti u »Narodnim novinama«.

Postupak na temelju kojeg se donosi Odluka i daje koncesija najpovoljnijem ponuditelju u svrhu izgradnje i korištenja luke posebne namjene – sportske luke, javni je postupak.

X.

Ova Obavijest objavit će se u »Narodnim novinama«.

Klasa: 934-01/11-02/11

Urbroj: 5030116-11-1

Zagreb, 27. listopada 2011.

Predsjednica
Jadranka Kosor, dipl. iur., v. r.

Ostalo, NN 142/2011-2863
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)